**Referat af bestyrelsesmødet mandag den 17. august 2020 kl. 1930 på terrassen**

Til sdtede var Henrik, Ninna, Lars Allan og Anita (en del af tiden).

1. Godkendelse af dagsordenen

*Godkendt*

1. Konstituering af bestyrelsen

*Bestyrelsen konstituerede sig med Allan Olsson som formand*

1. Opfølgning på generalforsamlingen.

*Der var enighed om at reparere og male porten, eventuelt dekorere den hvis et passende motiv til en passende pris kunne findes. Derudover kunne den nederste del af facaden blive frisket op.*

1. Tilrettelæggelse af arbejdsdag

*Lars vil udsende liste over de arbejer som kan udføres samt en liste over nødvendige materialer, som han vil bestille til levering.*

1. Røg og støj fra café Wood – klage fra beboerne over caféen grundet ventilationsstøj

*Overboen til caféen er fortsat generet af røg og støj. Miljøforvaltningen er på sagen.*

1. Støj fra Pho Saigons ventilationsanlæg

*Der er intet nyt. Ninna vil forhøre sig hos nr. 83 femte sal t.v.*

1. Tilbud om internet fra GlobalConnect

*Der var ikke stemning for at skifte leverandør (Fiberby). Bestyrelsen har gode erfaringer med den service der kan fås hos Fiberby.*

1. Tilbud om en tilføjelse til vores gadedørslåse.

*Det blev vedtaget at acceptere en elektronisk adgangsordning til ejendommen i stedet for den nu fungerende, som er nøglebaseret. Ordningen administreres af firmaet Bekey og er uden udgift for foreningen.*

1. Mangler der et træ i gården?

*Vi venter og ser hvad der kommer op af jorden. Træet sender grene op.*

1. Tømrerarbejder på ejendommen: rep. af vinduer hos Martin, rep. af gadedør i nr. 83, rep. af døre til lejlighederne i nr. 83 og nr. 1 A

*Vi er blevet brændt af af en mulig tømrer og vil derfor prøve at finde en anden. Allan kontakter et muligt emne.*

1. Ønske fra nr. 83 5. sal t.v. om etablering af tagterrasse.

*Ønsket blev taget op på generalforsamlingen hvor reglerne for etablering blev ridset op. De medlemmer, der ønsker en tagterrasse, deltog ikke i generalforsamlingen. Det blev vedtaget at bestyrelsen ikke foretager yderligere.*

1. Ønske fra nr. 83 1. sal t.h. om etablering af altan

*Den ønskede altan vil blokere for adgang til en større del af terrassen, så bestyrelsen ville ikke fremme etablering af altan. Spørgsmålet hører under generalforsamlingens afgørelse, så ejerne kan, hvis de ønsker det, fremsætte forslag herom på en ordinær eller ekstraordinær generalforsamling. Bestyrelsen nævnte også en trappe som alternativ til en altan.*

1. Ønske fra 1 B 3. sal t.h. om etablering af fransk altan i gavl.

*Brstyrelsen udtrykte forståelse for etablering af fransk altan i gavlen, dog mente to medlemmer at altanen skulle have to i stedet for tre fag og placeres symetrisk under de eksisterende åbninger i gavlen. Allan orienterer medlemmerne.*

1. Brunata ønsker at udskifte vores varmemålere (hgadm 30)

*Der var enighed om at lade batterierne udskifte, da der ikke synes at være noget billigere alternativ. Allan underretter administrator.*

1. Pudsning af mur ind mod naboen i Kaalundsgade

*Vi har fået et overslag fra bbb vvs, men bestyrelsen ønsket et supplerende overslag/tilbud. Allan indhenter sådant.*

1. Undersøgelse af vedligeholdelsesstand af gavl mod Kaalundsgade.

*Lars råder over en drone, som kan foretage en visuel inspektion af gavlen. Bestyrelsen var enig om at starte med dette tiltag.*

1. Hvorledes skal foreningen forholde sig til indførelse af negativ rente på dens bankindestående?

*Vi betaler for tiden ca. 1.700 kr. i kvartalet for vores bankindestående. Dette var bestyrelsen ikke tilfreds med. Bestyrelsen drøftede prblemet, og besluttede at Allan taler med administrator om mulige løsninger.*

1. Eventuelt

*Ninna oplyste at bbb vvs har udskiftet en del af et vandrør tilhørende foreningen.*